open-index/open-wikipedia-markdown huggingface dataset:
Vaclovas Jurkus

**Vaclovas Jurkus** (1958 m. vasario 23 d. Plungėje) – Lietuvos futbolininkas, treneris.

## Biografija
1985 m. baigė Vilniaus pedagoginį institutą.

1977–1988 m. Vilniaus „Žalgirio“ meistrų komandos vartininkas, žaidė 356 rungtynes. 1979 m. šešis kartus Lietuvos futbolo rinktinės vartininkas. 1976 m. TSRS moksleivių spartakiados geriausias vartininkas. 1983 m. TSRS geriausių futbolininkų sąraše buvo antras tarp vartininkų. 1994–1996 m. Vilniaus „Panerio“ treneris, nuo 2007 m. Armino Narbekovo Žalgirio futbolo mokyklos vartininkų treneris.

## Sportiniai pasiekimai
* 1976 m. TSRS studentų žaidynės – antra vieta
* TSRS profsąjungų jaunimo pirmenybės – trečia vieta
* 1987 m. TSRS futbolo pirmenybės – trečia vieta

## Šaltiniai
FC Astra Giurgiu

**Džurdžu „Astra“** – Rumunijos futbolo klubas iš Džurdžu.

## Istorija

2003 m. klubas prijungtas prie Petrolul Ploiesti, tačiau 2005 m. vėl atskirtas.

## Pasiekimai

## Sezonai

|}

## Išnašos

## Nuorodos
* SOCCERWAY
Ilgučio botaninis draustinis

**Ilgučio botaninis draustinis** – draustinis Lietuvoje, Trakų rajone, 10 km į pietus nuo Trakų. Apima 18 ha ploto Ilgučio ežerą ir jo apyežerę. Draustinio plotas 60 ha. Įkurtas 1960 m., siekiant išsaugoti retų augalų augavietes.

Saugomi čia augantys reti, į raudonąją knygą įrašyti augalai: liekninė viksva, pelkinis gencijonas, plačialapis begalis, miškinė lelija, glotnioji bokštytė, šakotasis šiaudenis.

## Šaltiniai
FC Internațional Curtea de Argeș

**Kurtia de Ardžešo „Internaţional“** – Rumunijos futbolo klubas iš Kurtia de Ardžešo.

## Istorija

Iki 2007 m. žaidė Piteštyje.

## Pasiekimai

## Išnašos

## Nuorodos
* SOCCERWAY
FC Unirea Alba Iulia

**Alba Julijos „Unirea“** – Rumunijos futbolo klubas iš Alba Julijos.

## Istorija

## Pasiekimai

## Išnašos

## Nuorodos
* Oficiali klubo svetainė
* SOCCERWAY
* Globalsportsarchive
Ilgys (Švenčionių r., Švenčionių sen., Stanislavavo km.)

**Ilgys** – ežeras rytų Lietuvoje, Švenčionių rajone, Švenčionių seniūnijoje, 10,5 km į šiaurės rytus nuo Švenčionių. Įeina į Sirvėtos regioninį parką. Ilgis šiaurės – pietų kryptimi 1,07 km, plotis iki 0,31 km. Altitudė 205,8 m. Krantai stačiašlaičiai, apaugę medžiais ir krūmais. Pakrantėse plyti dirbami laukai ir pievos, iš šiaurės prieina Bruktiškės miškas. Per Ilgį iš pietų į šiaurę iš Šiaurio ežero į Možerio ežerą teka Mažežerio upelis (Švento ežero baseinas).

Prie Ilgio įsikūrę kaimai: Adomiškė, Petruškos, kiek toliau į pietus – Stanislavavas.

## Šaltiniai
Andriejus Jurgevičius

**Andriejus Jurgevičius** (1560 m. Žemaitija – 1604 m. Vilnius) – Lietuvos kunigas, katalikų polemistas, filosofijos magistras, teologijos daktaras.

## Biografija
Vilniaus universitete baigė teologiją. 1586 m. teologijos daktaras. Nuo 1587 m. Vilniaus katedros kanauninkas, 1596–1599 m. Vilniaus diecezinės kunigų seminarijos prižiūrėtojas. Kardinolo Jurgio Radvilos globotinis, lydėjo jį į Romą. 1600 m. su Vilniaus vyskupu B. Vainiumi vizitavo Vilniaus bažnyčias. Polemizavo su evangelikais reformatais, ypač su A. Volanu. Parašė katalikybę ginančių ir kiti religinės tematikos raštų. Beveik visos šios knygos buvo išleistos Vilniuje.

## Bibliografija
* A. Volano apgavystės ir evangelijos šmeižimai (), 1588 m.
* Atsakymai į pagarsėjusią A. Volano knygelę prieš aukščiausią pontifiką (*Responsio ad famosum Andreae Volani contra Summum Pontificem libellum*), 1590]] m.
* Skundai dėl A. Volano ir Lietuvos brolių ministrų mūsų laikų erezijų (*Questiones de Haeresibus nostri temporis A. Volano ipsiusque fratribus Lithuaniae Ministris*), 1590 m.
* Pagarsėjusių ir juokingų A. Volano knygelių anatomija (*Anatomia libelli fomosi et scurrilis A. Volani*), 1591]] m.
* Į penkiasdešimt du Gregorijaus Zemovito skundus (*Ad qu mquagintas duas quaestiones Gregorii Zamovitae*), 1592 m.
* Penktas ginčas dėl Evangelijos (*Bellum quinti Evangelii*), 1594 m.
* Seniausių profesorių ir gausių nereikšmingųjų ginčas dėl Evangelijos (*Quinti Evangelii professores Antiquissimi et celebrrimi Nullus et Nemo*), 1599 m., dedikuota Kristoforui Radvilai, vertimas lenkų kalba 1602 m., vokiečių kalba 1603 m., prancūzų kalba 1608 m.

## Šaltiniai
Egidijus Saulius Juodis

**Egidijus Saulius Juodis** (g. 1938 m. sausio 11 d. Šilutėje) – Lietuvos mechanikos inžinierius šilumininkas, technologijos mokslų daktaras.

## Biografija
1959 m. baigė Kauno politechnikos institutą, 1973 m. technikos mokslų kandidatas.

1962–1965 m. Liaudies ūkio tarybos centrinio projektavimo konstravimo biuro sektoriaus grupės vadovas. Nuo 1975 m. Vilniaus inžinerinio statybos instituto (nuo 1996 m. Vilniaus Gedimino technikos universitetas) dėstytojas, nuo 2002 m. profesorius.

## Mokslinė veikla
Mokslinių tyrimų sritys – vėdinimas, energijos naudojimas pastatuose. 2001–2002 m. tarptautinio projekto „Efektyvus energijos panaudojimas pastatuose Lietuvoje“ (*Energy Efficiency Housing in Lithuania*) koordinatorius. Paskelbė daugiau kaip 70 mokslinių straipsnių, tarp jų ir užsienio spaudoje, 15 mokslo populiarinamųjų straipsnių, 5 mokomąsias knygas apie energijos taupymą, pastatų šildymą, oro užterštumą, padarė du išradimus.

## Bibliografija
* Bendroji šiluminė technika. Šildymas, vėdinimas ir dujų tiekimas, vadovėlis, su M. Gedgaudu, 1980 m.
* Vėdinimas, vadovėlis, 1998 m., 2 leid. 2009 m.

## Šaltiniai
Audronė Juzė Juodaitytė

**Audronė Juzė Juodaitytė** (g. 1943 m. gegužės 2 d. Kaunas) – Lietuvos pedagogė, habilituota socialinių mokslų daktarė, Lietuvių katalikų mokslų akademijos narė.

## Biografija
1961–1965 m. studijavo Šiaulių pedagoginiame institute, 1978 m. baigė Leningrado A. Gerceno pedagogikos institutą.

1978–1981 m. Leningrado A. Gerceno pedagogikos instituto, 1981–1991 m. Šiaulių pedagoginio instituto Klaipėdos ikimokyklinio auklėjimo fakulteto, 1991–2002 m. – Klaipėdos universiteto dėstytoja, 1991–2000 m. Vaikystės pedagogikos katedros vedėja, 1995–2002 m. Vaikystės studijų centro direktorė. Nuo 2003 m. Šiaulių universiteto dėstytoja, nuo 2003 m. Šiaulių universiteto Edukacinių tyrimų mokslinio centro direktorė; nuo 2002 m. profesorė.

Nuo 1995 m. Tarptautinio vaikų tyrimo instituto (*International Institute of Child Study*) ekspertų komisijos narė.

## Mokslinė veikla
Mokslinių darbų pagrindinės sritys; vaikystės fenomeno edukaciniai tyrimai, socializacija ir ugdymas vaikystėje, vaikystės pedagogų universitetinis rengimas.

## Bibliografija
* Vaikystės fenomenas: socialinis–edukacinis aspektas, monografija, 2003 m.
* Studentų edukacinio mąstymo tobulinimas literatūros pagrindu, monografija, 2006 m.
* Socializacija ir ugdymas vaikystėje, vadovėlis aukštosioms mokykloms, 2003 m.

## Šaltiniai
FK Sportist Svoge

**FK Sportist Svoge** – Bulgarijos futbolo klubas iš Svogės.

## Istorija
Klubo ištakos siekia 1924 m. Kitados rungtyniavo žemesniuose divizionuose. 

2009–2010 m. pateko į aukščiausią šalies lygą, bet joje rungtyniavo vos vieną sezoną. Užėmė penkioliktą vietą ir po sezono buvo perkelti į Antrą lygą.

## Pasiekimai

## Sezonai
### Ankstesni sezonai

|}
### Pastarieji sezonai

|}

## Apranga
; Sportinės aprangos pokyčiai.
* Namuose žaidžia mėlyna apranga. 

## Išnašos

## Nuorodos
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
Nakheel bokštas

**Nakheel Tower** (ankstesnis pavadinimas *The Pinnacle, Al Burj*) – aukštybinio pastato, kuris turėjo iškilti Dubajuje, Jungtiniuose Arabų Emyratuose, projektas. Dangoraižio aukštis turėjo siekti 1400 metrų.

## Istorija
2004 m. buvo suplanuota, kad bokštas taptų centrine Jumeirah palmės dalimi ir būtų 750 m aukščio, 120 aukštų. Taip pat dangoraižis turėjo vadintis „Viršūnė“ (). Vėliau dangoraižis buvo perkeltas į Dubajaus uosto rajoną, o naujai pavadinto Al Burj vietą užėmė Donald Trump tarptautinis viešbutis ir bokštas. Galiausiai dangoražis dar kartą buvo perkeltas į kitą vietą ir pervadintas į *Nakheel Tower*.

2009 m. sausio mėn. buvo pranešta, kad projektas stabdomas dėl finansinių sunkumų, o gruodį visai nutraukiamas.

## Išnašos

## Nuorodos
* Al Burj paveikslėliai
Andrzej Czuma

**Andžejus Czuma** (g. 1938 m. gruodžio 7 d. Liubline) – Lenkijos politikas, teisininkas, antikomunistinės opozicijos veikėjas ir politinis kalinys LLR metais. Nuo 2006 m. gruodžio 13 d. Lenkijos Seimo narys, nuo 2009 m. sausio 23 d. iki 2009 m. spalio 13 d. teisingumo ministras ir generalinis prokuroras.

## Biografija

* Varšuvos universiteto Teisės fakulteto absolventas.

* Nepriklausomybinės ir antikomunistinės organizacijos „Ruch“ įkūrėjas.

* 1970 m. birželį įkalintas ir nuteistas 7 metus kalėti už bandymą jėga nuversti socialistinę santvarką.

* Žmogaus ir Piliečio teisių apsaugos judėjimo įkurėjas ir užtarėjas, laikraščio „Opinia“ redaktorius.

* 1980 m. kovą įkalintas trims mėnesiams už Nepriklausomybės šventės minėjimo (1979 m. lapkričio 11 d.) organizavimą.

* Po rugpjūčio 1980 m. buvo „Solidarumo“ sąjungos patarėjas Silezijos regione.

* Kalintas nuo 1980 m. gruodžio 12 d. iki 1982 m. gruodžio 23 d. Varšuvos kalėjime „Białołęka“ ir miestose: Jaworzno ir Darłówko.

* 1986 m. emigravo į Čikagą (JAV).

* Nuo 2008 m. vasario 8 d. iki 2009 m. vasario 19 d. Seimos tyrimo komisijos (dėl nelegalų įtakų darymo Specialiųjų tarnybų ir tesėsaugos pareigūnams) pirmininkas.

## Apdovanojimai

* „Polonia Restituta“ Komandoro kryžius su žvaigžde.

## Nuorodos
* Czuma šeimos svetainė.

|-
Ilmėdas

**Ilmėdas** – ežeras Lietuvoje, Molėtų rajone, Čiulėnų seniūnijoje, 8,5 km į šiaurės rytus nuo Molėtų, 1,5 km į rytus nuo Toliejų. Įeina į Labanoro regioninį parką.

Ilgis šiaurės vakarų – pietryčių kryptimi 2,3 km, plotis iki 0,9 km. Altitudė 148,1 m. Gylis siekia 17,5 m. Ežeras telkšo rininiame duburyje. Kranto linija labai vingiuota. Vakaruose yra 0,02 ha ir centrinėje dalyje 0,05 ha salelės. Krantai daugiausia aukšti, o šiaurės rytuose ir pietvakariuose lėkšti, kai kur supelkėję. Pietrytinėje pakrantėje plyti ~8 ha dydžio Raisto pelkė, nutįsusi iki Stirnių ežero (jungiasi ežerai per pelkę tekančiu upeliu), kitose pakrantėse plyti pievos ir dirbami laukai. Ilmėdas priklauso Žeimenos upės baseinui. Ežero pratakumas 17 %.

Prie Ilmėdo įsikūrę kaimai: Sklėriškė, Taitiškės, Purvėnai, Garneliškės.

Vandenvardžio *Ilmė́das* kilmė yra galimai finiška (plg. ).

## Šaltiniai
Deiros Palmė

**Deiros palmė** – dirbtinio palmės formos salyno projektas Dubajuje, Jungtiniuose Arabų Emyratuose. Tai vienas iš trijų Palmių salų projektų.

## Aprašymas

Projektas pristatytas 2004 m. spalį. Pirminis Palm Deira projektas buvo 8 kartus didesnis nei Jumeirah palmė ir 5 kartus didesnis nei Jebel Ali palmė. Deiros palmėje buvo numatyta apgyvendinti milijoną žmonių. Buvo numatyta supilti 41 palmės „lapą“. Tačiau dėl povandeninio reljefo projektas buvo pakeistas 2007-aisiais. Atnaujintame variante buvo numatyta 18, bet didesnių palmės „lapų“. Dėl projekto dydžio buvo nutarta jį įgyvendinti atskirais etapais. Vėliau dėl finansinės „Nakheel“ bendrovės situacijos Palm Deira salyno projekto įgyvendinimas buvo nutrauktas.
Vestuvių pobūvis

**Vestuvių pobūvis** - iškilmingas renginys, santuokos pradžiai pažymėti. Pobūvis rengiamas iš karto po vestuvių ceremonijos. Į šią šventę sukviečiami artimiausi žmonės. Tai vienas svarbiausių gyvenimo įvykių, todėl stengiamasi, kad šventė būtų labai gerai suplanuota, o prisiminimai - tik patys geriausi. 

Šventės trukmė priklauso nuo pasirenkamo vestuvių stiliaus bei finansinių galimybių. Kad būtų paprasčiau jas suorganizuoti, reikia susidarykti darbų sąrašą ir eiliškumą, tai, tuo pačiu, padės nustatyti reikiamą biudžetą bei jo laikytis.

Vestuvių puota gali būti rengiama namuose, restorane, viešbutyje, sodyboje. Vis dažniau pasirenkamos neįprastos vietos - iškyla gamtoje, laive, istoriniuose statiniuose. Renkantis reiktų atsižvelgti į vestuvių stilių, tematiką, trukmę, svečių skaičių. Vienos dienos šventei puikiai tinka namai, salė, kavinė ir restoranas, dviejų dienų - kaimo turizmo sodyba, viešbutis, svečių namai. Jei vieta netradicinė, ji ne visada gali būti patogi įvairaus amžiaus svečiams. Jei šventė rengiama prie vandens telkinio ar istoriniame statinyje, būtina pasidomėti ar tam nereikia specialaus leidimo.

Restoraną ar kavinę, kaimo sodybą, transportą, fotografus ir muzikantus rekomenduojama užsisakyti kiek galima anksčiau. Paslaugų tiekėjai taip pat samdomi iš anksto, sudarius su jais sutartį, tačiau verta numatyti, jei jie atsisakys iki vestuvių likus kelioms dienoms.

Reikia pasirūpinti transportu svečiams atvykti ir po pobūvio parvežti. Žmonėms, atvykusiems iš kitų miestų, turi būti numatyta nakvynės vieta. Restorane surasti pagalbinę patalpą svečiams persirengti ir pasidėti daiktus.

Svarbus akcentas yra vestuvių vedėjas. Su juo aptariama visos šventės eiga, o vakaro programa dar papildomai suderinama su restorano atstovu, padavėjais ir muzikantais. Dažniausiai į vestuves susirenka įvairaus amžiaus žmonės, dėl to muzika, turi būti įvairaus repertuaro.

Renkantis tortą, reikia numatyti ar jo papuošimai neištirps esant šiltam metų laikui, ar nepakis torto forma, jei jį teks tolėliau vežti. Jo spalva taip pat turėtų tikti prie dekoracijų detalių. Jei tortas bus puošiamas gyvomis gėlėmis, reikia rinktis tokias, kurios neišskiria aliejaus ir ilgai nevysta.

Valgiaraštį geriausiai derinti su restorano atstovu, atsakingu už pobūvio maistą arba virėju, kuris gamins valgymus.

Jeigu vestuvių pobūvis švenčiamas gamtoje, reikia pasirūpinti palapinėmis, kad butų kur pasislėpti, užklupus lietui. Tokia proga neleistina naudotis vienkartiniais indais, stalą reiktų serviruoti stiklo ar krištolo taurėmis ir porceliano indais.

Vasarą vaišinimui iš karto po ceremonijos reikia turėti ne tik šampano, bet ir gaiviųjų gėrimų. Greitai tirpstančius saldainius pakeisti vaisiais.
Algeras

**Algeras** (, ) – miestas Italijoje, vakarinėje Sardinijos salos pakrantėje. 24 km nuo miesto yra garsi ir gausiai turistų lankoma Neptūno grota. Dėl ilgos priklausomybės Aragono karalystei, Algere tebevartojama katalonų kalba.

## Istorija

Pirmieji žmogaus veiklos pėdsakai miesto apylinkėse priskiriami 4 tūkstanmečiui pr. m. e. Finikiečių pastatų likučiai datuojami apie 1500 m. pr. m. e.

Miestas įkurtas 1102 m. Dorijų šeimos, kuri ir valdė miestą ilgą laiką. 1353 m. šį strateginį Viduržemio jūros miestą užkariavo Aragono karalystė ir toliau Algeras vystėsi dėka katalonų kolonistų. 1720 m. perėjo Sardinijos karalystės valdžion.

Per 1943 m. miesto bombardavimą stipriai nukentėjo senamiestis. Šiuo metu miestas gausiai lankomas turistų.

## Transportas

Algere yra tarptautinis oro uostas (IATA kodas: AHO), iš kurio vykdomi reguliarūs skrydžiai į daugumą Italijos, bei nemažai Europos oro uostų. Su Sasariu Algerą jungia geležinkelio linija. Susisiekimas su aplinkiniais miestais vykdomas autobusais.

## Šaltiniai

## Nuorodos

* Alghero miesto oficialus puslapis
* Algero turizmo informacija 
* Algero oro uosto puslapis
Indrajai (Švenčionių raj.)

**Indrajai** arba **Indrija** – ežeras rytų Lietuvoje, Švenčionių rajone, Labanoro girioje, 4,5 km į pietryčius nuo Labanoro. Įeina į Labanoro regioninį parką. Ežeras trikampio formos, ilgis iš šiaurės vakarų į pietryčius 1,06 km, plotis iki 0,7 km. Altitudė 147,6 m. Krantai žemi, apaugę mišku, daug kur supelkėję. Vakaruose įteka upelis iš Ilgio ežero, be to, iš šiaurės vakarų į pietryčius prateka Žeimenos intakas Luknelė (iš Balto ežero).

Netoli Indrajų ežero įsikūrę Paluknio ir Pažemio kaimai.

Ežero pavadinimas kildinamas nuo žodžio *indrė* ('nendrė').

## Šaltiniai
Vytautas Dovydaitis (1920)

**Vytautas Viktoras Dovydaitis** (1920 m. balandžio 1 d. Kaune – 1995 m. vasario 15 d.) – Lietuvos žurnalistas, aviatorius.

## Biografija
Gimė žymaus visuomenės veikėjo, signataro prof. Prano Dovydaičio šeimoje. Mokėsi „Aušros“ berniukų gimnazijoje. Pasekė brolio Jono Dovydaičio pėdomis – tapo Lietuvos aeroklubo lakūnu. Sklandyti pradėjo 1936 m. Nidoje ir tais pat metais įvykdė „C“ piloto normatyvą. 1938 m. Aeroklube įgijo turistinio lakūno profesiją. 1938 m. dalyvavo Tautinėje olimpiadoje ir, būdamas tik 18 metų, laimėjo trečią vietą sklandymo varžybose. 1939–1940 m. mokėsi Karo mokykloje, kurią baigė jau sovietams okupavus Lietuvą.

1940 m. dirbo žurnalo „Liaudies sparnai“ redakcijoje. 1941 m. birželio 14 d. buvo suimtas ir su šeima ištremtas į Tomsko sritį, 1949 m. gegužės mėn. grįžo į Lietuvą. 1950–1953 m. laikraščio „Kauno tiesa“ literatūrinis darbuotojas, žemės ūkio skyriaus vedėjas. 1953–1957 m. telegramų agentūros ELTA korespondentas Kaune. 1957–1985 m. Lietuvos radijo Kauno redakcijos darbuotojas.

1964 m. ir 1966 m. pasiekė du Lietuvos sklandymo rekordus: skridimo laisvu nuotoliu (503 km) ir skridimo į tikslą (417 km). Parašė metodinių priemonių sklandytojams, apybraižų, dokumentinę apysaką.

## Bibliografija
* Debesų keliais / Jonas Balčiūnas, Vytautas Dovydaitis, Bronius Oškinis. – Vilnius: Valstybinė politinės ir mokslinės literatūros leidykla, 1961. – 191 p.: iliustr.
* Erdvėje daug paslapčių: iš sklandytojo užrašų. – Vilnius: Mintis, 1967. – 168 p.: iliustr.
* Žydraisiais vieškeliais / Jonas Balčiūnas, Vytautas Dovydaitis. – Vilnius: Mintis, 1969. – 226 p.: iliustr.
* Būk taikus, debesie. – Kaunas: Šviesa, 1989. – 204 p.: iliustr.
* Vėjai blaškė, žaibai plakė…: istorinė-biografinė apybraiža apie transatlantinius lakūnus Steponą Darių ir Stasį Girėną. – Kaunas: Šviesa, 1990. – 235 p.: iliustr. – ISBN 5-430-00853-2
* Sparnus jam davė Lietuva: karo lakūnas Steponas Darius. – Kaunas: Plieno sparnai, 1993. – 97 p.
* Lemta buvo išlikti: atsiminimai. – Kaunas: Plieno sparnai, 1994. – 129 p.: iliustr. – ISBN 9986-557-03-8

## Įvertinimas
* 1993 m. Dariaus ir Girėno medalis 

## Šaltiniai
Džebel Ali Palmė

**Džebel Ali Palmė** – dirbtinio salyno projektas, vienas iš trijų Palmių salų projektų Dubajuje, Jungtiniuose Arabų Emyratuose. Nuo 2008 m. statybos sustabdytos.

## Aprašymas
Palmės statybos prasidėjo 2002-aisiais. Tikėtasi joje apgyvendinti 1,7 milijono žmonių. Kai tik projektas bus baigtas, palmė bus apjuosta Dubajaus Pakrantės Ruožo salyno. Džebel Ali Palmė yra 50 % didesnė nei Džumeiros Palmė, joje bus šeši uostai, vandens parkas, „Jūros kaimas“, namai stovintys virš vandens. Aplink palmės „lapus“ ratu išrašyta šeiko sukurta arabiška poema, kuri matosi iš oro.
JAK

Žodis **JAK** gali reikšti:

* *JAK* arba *Jak* – TSRS ir Rusijos lėktuvai, sukonstruoti A. Jakovlevo ar Jakovlevo konstruktorių biuro. Pvz., Jak-9, Jak-38;
* JAK – Jano kinazė (), viduląstelinė nereceptorinė tirozino kinazė, kurios mutacijos būdingos kai kurioms kraujo ligoms
* Jak-B 12,7 – tarybinis 12,7 mm kalibro gatlingo tipo kulkosvaidis.


Vaizdas:Yak-38 Forger wings folded.jpg|Denio naikintuvas Jak-38
File:Jakstat pathway.svg|JAK veikla
Vaizdas:YakB-127.jpg|JakB-12,7 gatlingas
Pokylis

**Pokylis** - prabangus pobūvis, rengiamas didelių švenčių, svarbių įvykių proga. Tai gali būti Naujieji Metai, vestuvės, išleistuvės. Dabar mums yra žinomas garsusis Vienos balius. Seniau buvo populiarus kaukių balius.

Pokylio metu ne tik vaišinamasi prie stalų, bet ir šokama. Dažnai kviečiama daug svečių.

Renginys prasideda 20 val. Trunka mažiausiai 5 valandas.

Pokyliai gali būti dviejų tipų: kuomet sėdima visą vakarą arba vaišinamasi sėdint prie stalo ir *a la carte* būdu. Prie vieno stalelio vakaro metu sodinama 8-10 svečių.

Rengiant pokylį didelis dėmesys skiriamas patalpos dekoravimui.

Į pokylį ateinama apsirengus griežtai pagal protokolą. Vyrai dažniausiai velkasi smokingą ar fraką, moterys - puošnią ilgą vakarinę suknelę, puošiasi tikrais brangakmeniais. Jei rengiama teminė šventė, karnavalas, tuomet apranga ar kaukė turi atitikti nurodytą temą.
Intarpas

**Intarpas** – į žodžio šaknį įsiterpęs afiksas. Kaip ir kitose indoeuropiečių kalbose, lietuvių kalboje intarpas būna nosinis: krito – kri**n**ta, smuko – smu**n**ka, tiko – ti**n**ka, tapo – ta**m**pa. Intarpas gali pereiti ir į žodžių darinius.

Intarpai dažni austronezinėse kalbose, khmerų, arabų kalbose. Pavyzdžiui, khmerų *leun* – greitas, *l*'b*'eun* – greitis.

## Šaltiniai
Inketras

**Inketras** – ežeras rytų Lietuvoje, Molėtų rajone, 6 km į šiaurę nuo Molėtų, 2,5 km į šiaurę nuo Dūrių ežero, Inketro pelkės šiaurrytinėje dalyje. Likęs siauras, 0,67 km ilgio (vakarų-rytų kryptimi) ir iki 0,1 km pločio vandens plyšys. Altitudė 149,2 m. 1955 m. 193 ha užėmusio Inketro ežero vanduo nuleistas, vietoje jo susidarė pelkė ir liekaninis ežerėlis. Pietuose iš pelkės išteka Inketro upelis link Dūrių ežero (Siesarties upės baseinas). Ežero pratakumas 62 %.

1967 m. Inketro ežeras ir pelkė paskelbti ornitologiniu draustiniu. Aplink įsikūrę Bareikių, Janušiškių, Painketrių kaimai.

Ežerėvardžio *Iñketras* kilmė nėra aiški: *in-* greičiausiai yra priešdėlis (*į-*), o šaknis gali būti tiek nuo *kertė* („kampas“), tiek nuo *kretėti* („virpėti, drebėti, purtėti“ > „liūnas“).

## Šaltiniai
V10

**V10 variklis** – vidaus degimo variklio tipas, turintis dešimt cilindrų dviejose eilėse po penkis, turinčias atskirus išmetimo vamzdžius.
Forti

**Forti Corse**, paprasčiau žinoma kaip **Forti**, buvo Italijos autosporto komanda, labiausiai žinoma dėl savo trumpo bei nesėkmingo dalyvavymo Formulėje 1 1994 - 1995 metų sezonuose.

Komanda buvo įkurta 1978 metais ir dalyvavo žemesnės klasės formulės varžybose du dešimtmečius. Didžiausia komandos sėkmė šiuo periodu buvo iškovoti keturi pilotų čempionų titulai Italijos Formulėje 3 devintajame dešimtmetyje, ir pergalės Tarptautiniame Formulės 3000 čempionate, kuriame komanda dalyvavo nuo 1987 m. iki 1994 m. Nuo 1992 m. , komandos įkurėjas Guido Forti išplėtojo santykius su turtingu Brazilijos verslininku Abílio dos Santos Diniz, kurie leido jo sūnui Pedro gauti vietą komandoje, o Forti užsitikrino pakankamai didelį biudžetą, kad galėtų dalyvauti Formulėje 1.
Laiškas kolosiečiams

**Laiškas kolosiečiams** – vienas iš trylikos, manoma, apaštalo Pauliaus parašytų laiškų.

Pagrindinė šio laiško idėja – Jėzaus Kristaus didybė ir viršenybė. Pauliaus teigimu, Jėzaus Kristaus visiškai pakanka sutaikyti žmones su Dievu ir vadovauti jų gyvenimui.

## Turinys
Laiškas pradedamas sveikinimais ir padėka, rašoma, kad Kristus – aukščiausias visatoje. Kalbama apie bažnyčios klaidas, naują gyvenimą Kristuje. Laiškas baigiamas linkėjimais.

## Parašymo laikas ir adresatas
Beveik nėra abejojančių, kad Paulius Laišką kolosiečiams parašė Romos kalėjime septinto dešimtmečio pradžioje, greta laiškų efeziečiams, filipiečiams ir Filemonui.

## Šaltiniai

## Nuorodos
* Laiškas kolosiečiams
V12

**V12** – V formos vidaus degimo variklis, sumontuotas ant karterio dviem eilėmis po šešis cilindrus, dažniausiai 60° kampu vienas kito atžvilgiu, bet kitais atvejais platesniu arba siauresniu kampu, visais 12 stūmoklių varantis įprastą alkūninį veleną.

V12 variklis dažnai naudojimas ne tiek dėl galios, kiek dėl labai lygaus, subalansuoto darbo. Tai vienas geriausiai subalansuotų variklių. Toks variklis gali tyliai, nedrebėdamas dirbti prabangiame automobilyje arba suktis dideliu greičiu lenktyniniame. Tačiau su tiek daug cilindrų tai gana ilgas variklis.

## Šaltiniai
PC (reikšmės)

Dviraidis žodis PC gali reikšti:

* IBM PC – PC genties kompiuteriai
* PC – plastikas polikarbonatas
* PC – JAV karinio jūrų laivyno laivų korpuso užrašuose reiškia  'pakrantės patrulinis kateris'.
* PC – buvusios *Ramiojo vandenyno salų globojamosios teritorijos* kodas pagal ISO 3166.
* PC – žaidėjo veikėjas stalo ir kompiuteriniuose vaidmenų žaidimuose (iš ).

* pc – nuotolio vienetas *[[parsekas]]* astronomijoje
* pc – frazės  'pavalgius' santrumpa, naudojama receptuose
Marlboro

**Marlboro** yra cigarečių prekinis ženklas, priklausantis Philip Morris USA (Altria grupės filialas) JAV, ir „Philip Morris International“ (dabar nepriklausomas nuo Altria) už JAV ribų. Ženklas garsus savo reklamomis skelbimų lentose ir Marlboro žmogaus reklamomis žurnalų reklamose.

Prekinio ženklo pavadinimas kilo nuo Didžiosios Marlborough gatvės Londone, kur stovėjo pirmasis fabrikas. Ričmonde, Virdžinijoje dabar yra didžiausia Marlboro cigarečių gamykla.

Philip Morris, iš Londono kilęs cigarečių gamintojas, sukūrė Niujorko dukterinę bendrovę 1902 metais norėdami pardavinėti ten cigaretes su savo prekiniais ženklais, įskaitant ir Marlboro. Iki 1924 metų Marlboro buvo reklamuojamos kaip moteriškos cigaretės su šūkiu „Lengvas Kaip Gegužė“.
Fondmetal

**Fondmetal** – buvusi Formulės 1 komanda, dalyvavusi čempionate nuo 1991 iki 1992 metų. Taip pat „Fondmetal“ buvo Formulės 1 variklių tiekėja 2000 m. ir keleto komandų rėmėja šiuo periodu. Komanda neiškovojo nei vieno taško per 29 lenktynes ir nebuvo klasifikuota nei viename čempionate.

Kompanija įkurta kaip ratų gamintoja ir vis dar tęsia šią veiklą.

## Formulės 1 rezultatai

## Nuorodos
*Oficiali kompanijos svetainė

## Šaltiniai
DD

Dviraidis žodis **DD** gali reikšti:

* D.D. – teologijos daktaras (iš )
* DD, D&D – vaidmenų žaidimas *Dungeons & Dragons*.
* DD – garso kodavimo sistemą *Dolby Digital*
* DD – JAV Karinio jūrų laivyno laivų klasifikacijos korpuso kodas, reiškiantis *eskadrinis minininkas*.
* DD – vienas iš liemenėlių dydžių.

* DD tankas ( 'dvigubo varytuvo tankas') – Antrojo pasaulinio karo laikų JAV tankas amfibija
Pirmasis laiškas tesalonikiečiams

**Pirmasis laiškas tesalonikiečiams** – vienas iš trylikos, manoma, apaštalo Pauliaus parašytų laiškų.

Apaštalas Paulius prisako tesalonikiečiams dar uoliau tęsti, ką pradėję. Laiške svarstomas pirmiesiems krikščionims vienas svarbiausių klausimų: kaip Jėzus sugrįš į pasaulį?

## Turinys
Laiškas pradedamas pasveikinimu, giriami krikščionys, rašoma apie praktinį krikščionio gyvenimą. Kalbama apie tai, kaip laukti Kristaus atėjimo. Laiško pabaigoje pateikiami baigiamieji nurodymai ir linkėjimai.

## Parašymo laikas ir adresatas
Tesaloniką (Makedonijos provincijos sostinę), kurios tikintiesiems adresuotas šis laiškas, Paulius, Silas ir Timotiejus aplankė per savo antrąją misijų kelionę. Tesalonikoje jie pabuvo neilgai, nes, kaip teigiama, buvo išvaryti priešiškai nusiteikusių žydų. Jei nelaikysime teisinga pirmosios Laiško galatams parašymo datos, tai seniausias Pauliaus laiškas.

## Šaltiniai

## Nuorodos
* Pirmasis laiškas tesalonikiečiams
SF

Dviraidis žodis **SF** gali reikšti:

* SF – mokslinė fantastika (iš )
* SF – JAV miestas San Franciskas
* SF – ploto vienetas *kvadratinė pėda* (iš  'kvadratinė pėda')
* SF – Airijos politinė partija *Sinn Féin*
* SF – nebenaudojamas JAV Karinio jūrų laivyno laivų klasifikacijos korpusų kodas, reiškęs povandeninių laivų kategoriją *laivyno povandeninis laivas* ().
Antrasis laiškas tesalonikiečiams

**Antrasis laiškas tesalonikiečiams** – vienas iš trylikos, manoma, apaštalo Pauliaus parašytų laiškų.

Tesalonikos krikščionys klaidingai suprato, ką Paulius rašė pirmajame laiške apie antrąjį Kristaus atėjimą. Šiame antrajame laiške nuosekliai išaiškinama, kas turi įvykti. Atrodo, jog krikščionys nesupratę mokymo apie antrąjį Kristaus atėjimą, juos iš dalies suklaidinęs kraštutiniųjų suklastotas laiškas. Jų manymu, Jėzus jau sugrįžęs, tačiau Paulius aiškina, kad pirma turi užeiti pikto dienos (apsireikšti „nedorybės žmogus“). Paulius pabrėžia, kad antrojo Kristaus atėjimo laukimas neturi iškreipti kasdienio krikščioniško gyvenimo praktikos.

## Turinys
Laiškas pradedamas pasveikinimu ir krikščionių pagyrimu, rašoma apie pikto dienas, užeisiančias prieš antrąjį Kristaus atėjimą. Paulius ramina krikščionis, kalba apie praktinį krikščionio gyvenimą. Laiško pabaigoje – Pauliaus prierašas.

## Šaltiniai

## Nuorodos
* Antrasis laiškas tesalonikiečiams
Milogrado kultūra

**Milogrado kultūra** – geležies amžiaus archeologinė kultūra, VII – III a. pr. m. e. gyvavusi Pietų ir Vidurio Baltarusijos ir Šiaurės Ukrainos teritorijoje. Pavadinta pagal 1951 m. tirtą piliakalnį prie Milogrado kaimo (Rečycos rajonas, Gomelio sritis, Baltarusija).

## Charakteristika
Milogrado kultūros žmonių verslai – gyvulininkystė (galvijai, arkliai), žemdirbystė (kviečiai, miežiai, soros). Gyveno didelėse neįtvirtintose gyvenvietėse ir piliakalniuose. Piliakalniai dažniausiai įkurti pelkių apjuostų smėlėtų kalvų viršūnėse, apsaugoti pylimais ir grioviais. Vyrauja keturkampio plano, 4 x 4 m dydžio stulpinės, rečiau – rentinės konstrukcijos, truputį įleisti į žemę pastatai.

Milogrado kultūros gyventojai intesyviai vertėsi geležies gavyba ir kalvyste, gamino ginklus (strėlių antgaliai), darbo įrankius (peiliai, pjautuvai, ylos), iš bronzos – papuošalus (žiedai, auskarai, apyrankės, smeigtukai, kabučiai, spiralinės įvijos), iš molio – darbo įrankius (svareliai, pasvarai, verpstukai). Lipdė apvalių formų pūstašonius, daugiausia neornamentuotus indus profiliuotu pakraščiu ir plokščiu dugnu. Mirusiuosius laidojo degintus arba nedegintus. Įkapės negausios.

Milogrado kultūros gyventojus vieni tyrinėtojai priskiria prie Dniepro baltų, kiti – prie slavų. Manoma, III – II a. pr. m. e. Milogrado kultūrą pakeitė Zarubincų kultūra.

## Šaltiniai
Atis Kronvalds

**Atis Kruonvaldas** (, dar žinomas kaip **Kronvaldu Atis**; 1837 m. balandžio 15 d. – 1875 m. vasario 17 d.) – latvių rašytojas, kalbininkas ir mokytojas.

Gimė siuvėjo šeimoje, bet užaugintas Durbės dvasininkų. Po mokslų Liepojoje tapo privačiu mokytoju. 1860 m. pradėjo medicinos studijas Berlyno universitete, kurias po pusantrų metų dėl pinigų stygiaus teko mesti. Grįžo į Durbę, Latviją, kur toliau privačiai mokytojavo.

A. Kruonvaldas buvo lietuvių ir latvių vienybės propaguotojas ir šlovino baltų praeitį.

## Veikla „Jaunuosiuose latviuose“
Sugrįžęs į Latviją įstojo į latvių tautinį judėjimą „Jaunieji latviai“ ir tapo aistringu kovotoju už latvių teises, kalbą ir kultūrą. 1865 m. persikėlė į Tartu, kur universitete studijavo pedagogiką. 1868 m. vietinėje mokytojų seminarijoje tapo mokytoju.

Jis dalyvaudavo vietinių latvių visuomeninėje veikloje, svarbiausia – atnaujino Krišjanio Valdemaro pradėtą „latvių vakarų“ tradiciją. Taip pat parašė mokymo teorijos veikalų, kelis straipsnius apie švietimą ir kalbotyrą. 1872 m. parašė „Nationale Bestrebungen“, „Jaunųjų latvių“ manifestą.

1873 m. persikėlė gyventi į Vecpiebalgą, kur mokytojavo vietinėje mokykloje. Jis taip pat pasakė dvi kalbas pirmajame Latvių dainų ir šokių festivalyje tais pačiais metais. A. Kruonvaldas neretai laikomas žymiausiu visų laikų latvių rašytoju. Kaip ir Jonas Jablonskis lietuvių kalboje, latvių kalboje A. Kruonvaldas įvedė nemažai naujadarų.

## Šaltiniai

## Nuorodos
* Atis Kronvalds, svarbiausi darbai, įvesti naujadarai ir kt. (latvių k.)
Pirmasis laiškas Timotiejui

**Pirmasis laiškas Timotiejui** – vienas iš trylikos, manoma, apaštalo Pauliaus parašytų laiškų.

Timotiejui, kuriam šis laiškas adresuotas, buvo patikėta vadovauti Efezo bažnyčiai. Šiame laiške Paulius skatina Timotiejų toliau tarnauti Jėzui Kristui. Pirmajame laiške Timotiejui glaustai ir konkrečiai nurodoma, kokios savybės reikalingos krikščionių dvasininkui, kaip geriausia bažnyčiose vadovauti skirtingoms žmonių grupėms. Taip pat parodoma, kaip geriausia atremti klaidingus mokymus – rūpestingai ir nuodugniai mokant krikščioniško tikėjimo.

## Turinys
Laiškas pradedamas pasveikinimu, rašoma apie klaidingus mokymus, liturginius nuostatus, apie tai, kaip atremti klaidingus mokymus. Taip pat kalbama apie tarnavimą įvairiems žmonėms, tikrąjį turtą. Laiškas baigiamas Pauliaus pamokymais.

## Parašymo laikas
Tiek abu laiškai Timotiejui, tiek laiškas Titui, vadinami pastoraciniais laiškais. Jų stilius ir tematika panašūs. Iš šių laiškų galima suprasti, kad Paulius buvo paleistas iš namų arešo Romoje (Apaštalų darbuose tai neminima), atliko dar vieną misijų kelionę. Dėl šios priežasties yra manančių, kad šiuos laiškus parašė ne Paulius, kad jie buvo parašyti vėliau, remiantis kai kuriais Pauliaus užrašais.

## Šaltiniai

## Nuorodos
* Pirmasis laiškas Timotiejui
Marytė

**Marytė** – 1947 m. kino studijoje „Mosfilm“ kartu su Lietuvos kūrėjais sukurtas meninis filmas apie karo metų tarybinę partizanę Marytę Melnikaitę. Nespalvotas. Filmo trukmė – 85 min.

## Kūrybinė grupė
* Scenarijaus autorius – Fiodoras Knorė
* Režisierė statytoja – Vera Strojeva
* Kompozitorius – Balys Dvarionas
* Dainų autoriai – Jonas Švedas, Teofilis Tilvytis
* Orkestro dirigentas – Balys Dvarionas
* Operatoriai statytojai – Jevgenijus Andrikanis, Galina Pyškova
* Garso operatorius – Viktoras Zorinas
* Dailininkai – Aleksejus Parchomenka, Vladimiras Kamskis
* Dailininko asistentas – Arūnas Žebriūnas
* Kostiumų dailininkai – Jonas Vilutis, Sara Mokil
* Literatūrinis konsultantas – Augustinas Gricius
* Buities konsultantas – Juozas Petrulis.

## Vaidina
* Tatjana Lenikova – *Marytė*
* Margarita Gromyko – *Marytė vaikystėje*
* Juozas Laucius – *Petras*
* Lilijana Binkytė – *Elena*
* Nikolajus Čaplyginas – *Aleksas*
* Bronius Kisielius – *Džiugas*
* Juozas Siparis – *Antanas*
* Michailas Astangovas – *kunigas*
* Nikolajus Plotnikovas – *Marytės tėvas*
* Jelena Kondratjeva – *Marytės motina*
* Andrejus Popovas – *Mykolas*
* Vladimiras Balašovas – *Justas*
* Kazimiera Kymantaitė – *Janytė*
* Laimonas Noreika – *Juozas*
* taip pat Jurgis Petrauskas, Nadiras Mališevskis, Viktoras Kolcovas, Aleksandras Lukjanovas, Donatas Banionis, Nikolajus Grabė, Audris Mečislovas Chadaravičius ir kiti

## Igarsintojai lietuviškai
Aldona Jodkaitė, I. Dineikaitė, Antanas Mackevičius, Stasys Petraitis, Alfonsas Radzevičius, Jadvyga Oškinaitė, Jonas Kavaliauskas, Romualdas Tumpa, Petras Likša, V. Čaikauskas, Stasys Čaikauskas.

## Papildoma informacija
* http://www.gap.lt/prstr  – Lygių galimybių plėtros centro recenzija filmui „Marytė“.

## Nuorodos
* Filmo ištraukos
PBR

Triraidė santrumpa PBR gali reikšti:

* PBR – JAV Karinio jūrų laivyno laivų klasifikacijos korpusų kodas, reiškiąs *upės patrulinis kateris* ().
* PBR (iš ) – baltymas *periferinis benzodiazepino receptorius*, esantis išorinėje mitochondrijų membranoje, sąveikaujantis su *StAR* (*steroidogenic acute regulatory protein* 'steroidogeninis ūminis reguliacinis baltymas') ir dalyvaujantis cholesterolio pernašoje į mitochondrijas.
* PBR – Brazilijos naftos gavybos kompanija *Petrobras*.
* PBR – fotobioreaktorius ().
Kazimieras Juraga-Giedraitis

**Kazimieras Juraga-Giedraitis** (*Juraha*, 1700 m. sausio 6 d. – 1757 m. balandžio 18 d. Minskas) – SJ, Lietuvos filosofas, teologas, filosofijos daktaras.

## Biografija
Kilęs iš kunigaikščių Giedraičių giminės, brolis Jonas Juraga-Giedraitis. Nuo 1716 m. jėzuitas. 1716 m. baigė Vilniaus universitetą. Studijavo filosofiją Plocke, 1725–1729 m. – teologiją Varšuvoje. 1731 m. filosofijos daktaras.

1718–1720 m. dėstė Kražių jėzuitų kolegijoje. Nuo 1731 m. Vilniaus universiteto etikos profesorius, nuo 1732 m. Varšuvos universiteto filosofijos katedros vadovas; čia taip pat dėstė poleminę teologiją. 1736–1740 m. O. K. Radvilaitės sūnaus Jeronimo mokytojas. 1740–1746 m. Lietuvos jėzuitų provincijos prokuratorius, 1746–1748 m. provincijos archyvo direktorius, parengė Lietuvos jėzuitų provincijos archyvo bibliografijos sąrašą (*Bibliotheca scriptorum Societatis Jesn Provincine Lithuaniae*). Paskutiniais gyvenimo metais – Lomžos, Gardino ir Minsko kolegijų rektorius.

Modernizavo mokymą, inicijavo daugelio bažnyčių statybą ir restauraciją. Parašė kunigaikštienei Kazimierai Radvilienei (*Kazanie przy obloczynach J. O. Księžnej Kazimiery Radziwilowney*, išspausdinta 1745 m.) ir Onos Sanguškaitės-Radvilienės laidotuvėms (*Kazanie na pogrzebię Anny z Ksiąząt Sangusckoyv Radziwillowney, Kanclerzyny W. Ks. Litewskiego*, išspausdinta 1747 m.) skirtus pamokslus.

## Šaltiniai
Jonas Juraga-Giedraitis

**Jonas Juraga-Giedraitis** (*Juraha*, 1697 m. kovo 30 d. – 1757 m. vasario 23 d.) – SJ, Lietuvos filosofas, teologas, filosofijos ir teisės daktaras.

## Biografija
Kilęs iš kunigaikščių Giedraičių giminės, brolis Kazimieras Juraga-Giedraitis. Nuo 1714 m. jėzuitas. Mokėsi sintaksės ir poetikos Vilniaus, Slucko, Lomžos ir Drohičino kolegijose. 1723–1727 m. studijavo teologiją Varšuvoje, 1726 m. įšventintas kunigu, apie 1745 m. filosofijos ir teisės daktaras.

1727–1729 m. dėstė retoriką Plocke ir Varšuvoje. Nuo 1730 m. Vilniaus universiteto teologijos ir filosofijos profesorius. 1752–1755 m. – Vilniaus universiteto rektorius; jam vadovaujant 1753 m. universitete įkurta astronomijos observatorija ir matematikos–fizikos kabinetas, pradėta dėstyti naujųjų amžių filosofija. 1735–1745 m. Vilniaus vyskupo teologas. 1745 m. paskirtas jėzuitų noviciato prie Vilniaus Šv. Ignoto bažnyčios rektoriumi ir vadovu; ten įkūrė biblioteką, inicijavo bažnyčios rekonstrukciją. Nuo 1755 m. Lietuvos jėzuitų provincijos provincijolas.

Parašė apologijas Bonaventūrai (*Phoenix doctorum e Seraphicis evolans cineribus divus Bonaventūra*, 1727 m.) ir Vilniaus universiteto dvasininkams (*Apologia pro Universitate Vilnensi adversus clericos Regulares, qui a Scholis Piis denominantur*, 1739 m.).

## Šaltiniai
PCE

Triraidė santrumpa ***PCE*** gali reikšti:

* PCE – Belgijos politinė partija *Parti Communautaire Européen*, egzistavusi 1961–1984 m.
* PCE – Ispanijos komunistų partija ().
* PCE – Ekvadoro komunistų partija ().
* PCE – *[[tetrachloretilenas]]*, pagal kitą jo pavadinimą *perchloretilenas* ()
* PCE – JAV Karinio jūrų laivyno laivų klasifikacijos korpusų kodas, reiškiąs *patrulinis palydos laivas* ().
Svogė

**Svogė** – miestas šiaurės vakarų Bulgarijoje, prie Iskaro upės, 40 km į šiaurę nuo Sofijos, tarp *Mala Planina*, *Golema Planina* ir *Ponor* kalnų. Išvystytas turizmas, konditerijos pramonė. Yra dvi cerkvės.

## Sportas
* FK Sportist Svoge (futbolas)
Ilona Jukonienė

**Ilona Jukonienė** (g. 1959 m. sausio 13 d. Vaišvilai, Vilkaviškio rajonas) – Lietuvos botanikė, biomedicinos mokslų daktarė.

## Biografija
1982 m. baigė Vilniaus universitetą. 1993 m. biomedicinos mokslų daktarė.

Nuo 1982 m. Botanikos instituto mokslo darbuotoja. Nuo 1994 m. Tarptautinės briologų draugijos narė.

## Mokslinė veikla
Mokslinės veiklos pagrindinės kryptys – samanų paplitimas, įvairovė, ekologija, t. p, pelkėtyra, gamtos apsauga. Paskelbė apie 50 mokslinių straipsnių.

## Bibliografija
* Lietuvos kiminai ir žaliosios samanos, Vilnius: Botanikos instituto leidykla, 2003 m. ISBN 9986-662-18-4
* Lietuvos miškai, su kitais, 2005 m.
* Lietuvos raudonoji knyga, su kitais, 2007 m.

## Šaltiniai
PB (reikšmės)

Dviraidė santrumpa **PB** gali reikšti:

* PB – Pasaulio Bankas
* PB (iš ) – dažasvydis
* PB – žurnalas *[[Playboy]]*.
* PB – kompanija *[[Packard Bell]]*.
* PB – JAV Karinio jūrų laivyno laivų klasifikacijos korpusų kodas, reiškiąs *[[patrulinis kateris|patrulinius katerius]]* ().
* PB – informacijos matavimo vienetas *petabaitas* (1015 baitų)
* PB – plastikas *[[polibutilenas]]*
* PB – trumpinys, sporte reiškiantis geriausią pasiektą asmeninį laiką ().

* Pb – cheminis elementas švinas ir/ar švino atomas cheminėse formulėse
* Pb – informacijos matavimo vienetas *petabitas* (1015 bitų)
* pb – ploto matavimo vienetas branduolinėje fizikoje *pikobarnas*, lygus 10−40 m².
FS

Dviraidis žodis **FS** gali reikšti:

* FS – Italijos aviakompanijos *ItAli Airlines* kodas IATA sistemoje
* FS – elementas sudėtingose santrumpose, kuriomis vadinami sviediniai ir raketos ir kuris reiškia  'stabilizuotas sparneliais'. Pvz., APFSDS  'šarvamušis stabilizuotas sparneliais su numetamu gaubtu' ar HEAT-FS  'brizantinis prieštankinis, stabilizuotas sparneliais'.
* FS (iš  'Prancūzijos laivas') – NATO santrumpa, naudojama žymint Prancūzijos Karinio jūrų laivyno laivus.
* FS – JAV Karinio jūrų laivyno laivų klasifikacijos korpusų kodas, reiškiąs korvetes.
* fs – laiko matavimo vienetas *femtosekundė* (10-15 s)
* fS – elektrinio laidumo matavimo vienetas *femtosimensas* (10-15 S)
* f_s – diskretizavimo dažnis
Lola Racing Cars

**Lola Cars International Ltd.** - lenktyninius automobilius gaminanti kompanija, įkurta 1958 metais Eriko Broadley ir esanti Huntingdone, Anglijoje.  Lola Cars pradėjo savo veiklą kaip mažų, turinčių variklį priekyje sportinių automobilių gamintoja, vėliau gamino Formulės Junior bolidus iki kol tapo viena seniausių ir didžiausių sportinių automobilių gamintoja visame pasaulyje.  1998 metais Martin Birrane įsigijo Lola po nesėkmingo Lola MasterCard debiuto Formulėje 1.

Lola Cars yra Lola Group dalis, kuri apima buvusią irklinių laivų gamintoją Lola Aylings ir Lola Composites, kuri yra specializuota į anglies pluošto gamybą.

## Galerija

Vaizdas:Lola Mk 1 Prototype (1958) Solitude Revival 2019 IMG 1476.jpg|Pirmasis Lola prototipas, sukurtas 1958 m.
Vaizdas:NissanR90CK.JPG|Lola sukurtas Nissan R90CK Grupės C sportinis automobiis.
Vaizdas:20 Lola EX257.jpg|MG-Lola EX257 Le Mans prototipas.
Europos futbolo varžybos 2008–2009 m.

**Europos šalių futbolo varžybų** nugalėtojai 2008–2009 m. sezone:

|-
|  || Bohemian Dublin || Bohemian Dublin || Derry City || 
|-
|  || SK Tirane || Flamurtari Vlore ||  || 
|-
|  || UE Sant Julia || FC Santa Coloma ||  || 
|-
|  || Manchester United || Chelsea London || Manchester United || Chelsea London
|-
|  || Pyunik Erewan || Pyunik Erewan ||  || 
|-
|  || RB Salzburg || Austria Wien ||  || 
|-
|  || FK Baki || Qarabag Agdam ||  || 
|-
|  || BATE Borisov || Naftan Novopolock ||  || 
|-
|  || Standard Liege || KRC Genk ||  || 
|-
|  || Zrinjski Mostar || Slavija Sarajevo ||  || 
|-
|  || Levski Sofia || Liteks Lovec ||  || 
|-
|  || Slavia Praha || FK Teplice ||  || 
|-
|  || FC Kobenhavn || FC Kobenhavn ||  || 
|-
|  || Levadia Tallinn || Flora Tallinn ||  || Flora Tallinn
|-
|  || EB Streymur || EB Streymur ||  || HB Torshavn
|-
|  || Olympiakos Peiraias || Olympiakos Peiraias ||  || 
|-
|  || Jorjia Tbilisi || Dinamo Tbilisi ||  || 
|-
|  || FH Hafnarfjordur || KR Reykjavik || Valur Reykjavik || FH Hafnarfjordur
|-
|  || FC Barcelona || FC Barcelona ||  || 
|-
|  || Internazionale Milano || Lazio Roma ||  || Lazio Roma
|-
|  || Maccabi Haifa || Beitar Jerusalem ||  || 
|-
|  || Mogren Budva || OFK Petrovac ||  || 
|-
|  || FK Aktobe || FK Aktobe ||  || 
|-
|  || APOEL Leykosia || APOP Peyeia ||  || 
|-
|  || Dinamo Zagreb || Dinamo Zagreb ||  || 
|-
|  || FK Ventspils || Daugava Daugavpils ||  || 
|-
|  || Wisla Krakow || Lech Poznan || Slask Wroclaw || 
|-
|  ||  || FC Vaduz ||  || 
|-
|  || Ekranas Panevėžys || Sūduva Marijampolė ||  || Sūduva Marijampolė
|-
|  || F91 Dudelange || F91 Dudelange ||  || 
|-
|  || Makedonija Skopje || Rabotnicki Skopje ||  || 
|-
|  || Hibernians Paola || Sliema Wanderers ||  || 
|-
|  || Sheriff Tiraspol || Sheriff Tiraspol ||  || 
|-
|  || AZ Alkmaar || SC Heerenveen ||  || AZ Alkmaar
|-
|  || Stabaek Baerum || Valerenga Oslo ||  || Stabaek Baerum
|-
|  || FC Porto || FC Porto || Benfica Lisboa || 
|-
|  || Girondins Bordeaux || EA Guingamp || Girondins Bordeaux || Girondins Bordeaux
|-
|  || Unirea Urziceni || CFR Cluj ||  || CFR Cluj
|-
|  || Rubin Kazan || CSKA Moskva ||  || CSKA Moskva
|-
|  || Tre Fiori Fiorentino || Juvenes Serravalle ||  || 
|-
|  || Partizan Beograd || Partizan Beograd ||  || 
|-
|  || Slovan Bratislava || MFK Kosice ||  || 
|-
|  || NK Maribor || Interblock Ljubljana ||  || 
|-
|  || Inter Turku || HJK Helsinki || Inter Turku || 
|-
|  || Glentoran Belfast || Crusaders Belfast || FC Portadown || 
|-
|  || Rangers Glasgow || Rangers Glasgow || Celtic Glasgow || 
|-
|  || FF Kalmar || IFK Goteborg ||  || FF Kalmar
|-
|  || FC Zurich || FC Sion ||  || 
|-
|  || Besiktas Istanbul || Besiktas Istanbul ||  || 
|-
|  || Dinamo Kiiv || Vorskla Poltava ||  || 
|-
|  || FC Rhyl || Bangor City || TNS Llansantffraid || 
|-
|  || VSC Debrecen || Honved Budapest || Fehervar Szekesfehervar || 
|-
|  || VfL Wolfsburg || Werder Bremen ||  || 
|}
SSB

Triraidė santrumpa ***SSB*** gali reikšti:

* SSB – LTSR per vasaras organizuoti studentų statybiniai būriai.
* SSB – JAV Karinio jūrų laivyno laivų klasifikacijos korpusų kodas, reiškiąs *povandeninis balistinių raketų povandeninis laivas* ().
* SSB – vienpusės šalinės juostos moduliavimas ()
* SSB – D. Britanijos slaptoji tarnyba, iš kurios vėliau sukurta MI6.
AC

Dviraidė santrumpa ***AC*** gali reikšti:

* AC () – fermentas adenilatciklazė
* AC () – kintamoji elektros srovė
* AC – JAV Karinio jūrų laivyno laivų klasifikacijos korpusų kodas, reiškęs *angliavežys* () – laivas, gabenęs akmens anglis kaip kurą kitiems laivams.
* AC – Acheno mieste (Vokietija) registruotų automobilių numerių kodas.
* AC – vaidmenų žaidimų *Dungeons & Dragons* bei *Advanced Dungeons & Dragons* sistemose *šarvuotumo klasė* ().
* AC () – „prieš Kristaus gimimą“, t. y. metai prieš mūsų erą.
* Ac – cheminis elementas aktinis ar aktinio atomas cheminėse lygtyse ar formulėse.

* .ac – Dangun Žengimo salos interneto domeno kodas.
* .ac – interneto adresuose antrojo lygio kodas, kai kuriose šalyse reiškiantis akademines institucijas

* AC/DC – roko grupė
SSG

Triraidė santrumpa ***SSG*** gali reikšti:

* SSG – JAV Karinio jūrų laivyno laivų klasifikacijos korpusų kodas, reiškiąs *dyzelinis-elektrinis valdomųjų raketų povandeninis laivas* );
* SSG () – Pakistano specialiosios paskirties pajėgų divizija;
* SSG () – JAV FTB sekimo padalinys;
* SSG – kai kuriose šalyse *štabo seržantas* (), atitinkantis vyresnįjį seržantą;
* SSG – Australijos kompiuterinių žaidimų kūrimo kompanija *Strategic Studies Group*, sukūrusi, pvz., *Warlords* strateginį žaidimą ir kt.;
* Svastikos Sukitės Greitai – Lietuvos alternatyviojo roko grupė.
Jokūbas Josadė

**Jokūbas Josadė** (1911 m. rugpjūčio 15 d. Kalvarija – 1995 m. lapkričio 9 d. Vilnius) – Lietuvos rašytojas, dramaturgas, beletristas, literatūros kritikas.

## Biografija
1931–1934 m. studijavo Vytauto Didžiojo universiteto Humanitarinių mokslų fakultete. 1935 m. pradėjo spausdinti apsakymus žydų periodiniuose leidiniuose. 1936–1940 m. dalyvavo organizacijos „Raudonoji pagalba“ veikloje. 1940–1941 m. dirbo žydų laikraščio „Der Emes“ redakcijoje. Antrojo pasaulinio karo metais Raudonosios armijos Šešioliktosios lietuviškosios šaulių divizijos kareivis, sužeistas prie Oriolo. Pokario metais, uždarius Lietuvoje žydų spaudą, pradėjo lietuviškai rašyti kritikos straipsnius, palaikydamas socialistinę santvarką Lietuvoje. 1948–1959 m. vadovavo žurnalo „Pergalė“ Kritikos skyriui. Aštuntame dešimtmetyje grįžo prie gimtosios jidiš kalbos, vertė į ją savo lietuviškas pjeses apie žydų likimą.

## Kūryba
Parašė apsakymų, pjesių, išleido straipsnių apie lietuvių literatūrą rinkinį. Kūryboje vyrauja moralinės, dvasinio apsisprendimo temos, aukštų siekių ir buitiškumo konfrontacija. Veikėjai – pokario aktyvistai, aukšti tarybiniai pareigūnai, išgyvenantys pasimetimo krizę.

## Bibliografija
* Knyga ir tikrovė, straipsnių rinkinys, 1961 m.
* Neatplėšk mano laiško, apsakymai, 1964 m.
* Nepalik manęs, Liuda, pjesė, pastatyta 1963 m.
* Užupio drama, pjesė, pastatyta 1967 m.
* Penkiese prie vaišių stalo, pjesė, pastatyta 1971 m.
* Širdis dėžutėje, pjesė, pastatyta 1976 m.
* Tardytojas, pjesė, pastatyta 1978 m.
* Užupio drama, rinkinys, 1981 m.
* Užtrenktos durys: Laiškai iš Vilniaus į Tei Avivą, 1993 m.
* Šuolis į nežinią, pjesė, 1995 m.

## Atminimas
* Iliuzijos, dokumentinis filmas, 1993 m., režisieriai Diana Matuzevičienė, Kornelijus Matuzevičius
* Jevsejus Ceitlinas. Ilgi pašnekesiai laukiant laimingos mirties. Iš tų metų dienoraščių (apie rašytoją Jokūbą Josadę). Vilnius: Vaga, 1997 m.

## Šaltiniai